Philip Rabinowitz (atlét)

Philip Rabinowitz (* 16. február 1904, Litva – † 29. február 2008 , Kapské Mesto, Juhoafrická republika) bol juhoafrický atlét, súčasný držiteľ svetového rekordu v behu na 100 a 200 metrov v kategórii nad 100 rokov.

Dňa 10. júla 2004 na Green Point Stadium v Kapskom Meste zabehol beh na 100 metrov za 30,86 s, čím prekonal starý rekord Rakúšana Erwina Jaskulskiho o viac ako 5 sekúnd (36,19 s). Týždeň pred týmto rekordom bežal dokonca za 28,7 s, ale tento rekord mu neuznali kvôli chybe časomeraču. V behu na 200 metrov utvoril svetový rekord dňa 17. decembra 2004 časom 1:17,59 min.

Rabinowitz pracoval ako účtovník u svojej dcéry a denne sa pokúsil prejsť aspoň šesť kilometrov. Ako 21-ročný odišiel z Litvy do Južnej Afriky a až do svojej smrti žil v Hout Bay v Kapskom Meste. Zomrel 29. februára 2008.

 Referencie 

Kategória:Juhoafrickí bežci na 100 m
Kategória:Juhoafrickí bežci na 200 m
Kategória:Držitelia svetových rekordov
Kategória:Športovci židovského pôvodu
Kategória:Juhoafrické osobnosti židovského pôvodu
Kategória:Storoční ľudia